ΓΡΑΠΤΗ ΕΡΩΤΗΣΗ E-3812/00

υποβολή: Patricia McKenna (Verts/ALE) προς την Επιτροπή

(7 Δεκεμβρίου 2000)

Θέμα: Η κατάσταση των ρωσικών φυλακών

Ένα εξαιρετικά μεγάλο ποσοστό 1,1 εκατομμύρια του ρωσικού πληθυσμού κρατείται σε φυλακές και σε σωφρονιστικά στρατόπεδα. Από τα στατιστικά στοιχεία προκύπτει ότι στους 100 000 ρώσους πολίτες, οι 750 περίπου είναι τρόφιμοι φυλακών. Σύμφωνα με εκτιμήσεις που περιλαμβάνονται σε ειδική έκθεση του επίσημου ρωσικού φορέα για τα δικαιώματα του ανθρώπου, 85 000 κρατούμενοι στη Ρωσία δεν έχουν κρεβάτι, 91 000 πάσχουν από φυματίωση και 5 000 από AIDS. Σε έκθεσή του ο ΜΚΟ Παρατηρητήριο Ανθρωπίνων Δικαιωμάτων εκτιμούσε ότι ο ρωσικός πληθυσμός κρατουμένων αυξήθηκε κατά το 1999 και, σύμφωνα με επίσημα στοιχεία, ο πληθυσμός αυτός αυξήθηκε κατά 45 000 τροφίμους στο διάστημα των πέντε πρώτων μηνών του 1999. Το 1999πήρχαν 300 000 κρατούμενοι στα κέντρα προφυλάκισης, από τους οποίους 80 000 προσβλήθηκαν από σοβαρά νοσήματα στη διάρκεια της κράτησης, και 2 000 περίπου απεβίωσαν εκκρεμμούσης της δίκης.

Στο πλαίσιο της Διάσκεψης Κορυφής ΕΕ-Ρωσίας που πραγματοποιήθηκε στο Παρίσι στο τέλος Οκτωβρίου, στην Κοινή Δήλωσή τους οι κ.κ. J. Chirac, R. Prodi και V. Putin, Πρόεδρος της Ρωσικής Ομοσπονδίας,πογράμμισαν ότι ο πρωταρχικός στόχος της συνεργασίας, η οποία εισέρχεται σε νέα φάση, θα είναι η προώθηση των θεσμικών, οικονομικών και κοινωνικών μεταρρυθμίσεων προκειμένου να ενισχυθεί το κράτος δικαίου και να ικανοποιηθούν οι δημοκρατικές απαιτήσεις μιας σύγχρονης οικονομίας και κοινωνίας. Ενόψει της δήλωσης αυτής και των ανησυχητικών στατιστικών, μπορεί η Επιτροπή να μας πει ποια είναι τα μελλοντικά της σχέδια για να συνδράμει την κοινωνική μεταρρύθμιση στη Ρωσία και, πιο συγκεκριμένα, για να βοηθήσει τη χώρα αυτή να δώσει λύση στην κρίση των φυλακών;

Απάντηση του κ. Patten εξ ονόματος της Επιτροπής

(19 Ιανουαρίου 2001)

Σύμφωνα με την κοινή στρατηγική της Ένωσης για τη Ρωσία, μια από τις προτεραιότητες του προγράμματος Tacis για τη Ρωσία για την περίοδο 2000-2003 είναι η αντιμετώπιση των κοινωνικών συνεπειών της μετάβασης. Αυτό αφορά κυρίως την ενίσχυση της μεταρρύθμισης του κοινωνικού τομέα, με παράλληλη κάλυψη των βασικών αναγκών ασφάλειας του πληθυσμού, ειδικότερα των ευάλωτων ομάδων. Μέχρι σήμερα οι προσπάθειες αυτές δεν επικεντρώθηκαν στις φυλακές, αλλά στη μεταρρύθμιση του συστήματοςγείας συνολικά, καθώς και στην ανάπτυξη της πρωτογενούςγειονομικής περίθαλψης (γενικοί παθολόγοι) και την προώθηση τηςγειονομικής πρόληψης. Αυτές οι πρωτοβουλίες τεχνικής βοήθειας πρέπει να αναπτυχθούν στο μέλλον και μπορούν να καλύψουν επίσης τις φυλακές,πό τον όρο ότι οι ρωσικές αρχές θα ενισχύσουν το νέο πρόγραμμα μεταρρυθμίσεων που ακριβώς ασχολείται με τα κοινωνικά θέματα ως προτεραιότητα.

Η ανθρωπιστική βοήθεια χορηγήθηκε από την Υπηρεσία Ανθρωπιτικής Βοήθειας της Κοινότητας (ECHO) για να ελαφρυνθούν οι δύσκολες συνθήκες διαβίωσης των πιο ευάλωτων στρωμάτων σε επιλεγμένα ιδρύματα (συμπεριλαμβανομένων των φυλακών), καθώς και των ατόμων που πάσχουν από φυματίωση σε επιλεγμένες πιλοτικές περιοχές. Ωστόσο, λόγω των περαιτέρω περιορισμών χρηματοδότησης το 2001 και τη συνεχή ανθρωπιστική κρίση που απορρέει από τις συγκρούσεις στην Τσετσενία, η προτεραιότητα της ECHO θα είναι οι δράσεις έκτακτης ανάγκης στο Βόρειο Καύκασο.

Εκτός από αυτήν την περιορισμένη ανθρωπιστική βοήθεια και τα συστηματικά σχέδια μεταρρυθμίσεων στον τομέα τηςγείας, παράλληλες δράσεις μπορούν να συμβάλουν στη βελτίωση του ίδιου του δικαστικού συστήματος στο πλαίσιο της αντιμετώπισης του θέματος των ρωσικών φυλακών. Οι πόροι του Tacis έχουν ήδη διατεθεί για την προώθηση της νόμιμης προστασίας των ατομικών δικαιωμάτων. Θα δοθεί στήριξη σε μη κυβερνητικές οργανώσεις (ΜΚΟ) που παρέχουν νομικές συμβουλές σε πολίτες και έτσι θα επιδιωχθεί η μείωση των δυσμενών στατιστικών στοιχείων που αναφέρει το Αξιότιμο Μέλος του Κοινοβουλίου. Για το μέλλον, μια προτεραιτότητα θα είναι να βελτιωθεί η κατάρτιση των Ρώσων δικαστών. Η Επιτροπή εξετάζει τη δυνατότητα ενός ευρέος προγράμματος Tacis που θα στηρίζει τη νεοϊδρυθείσα Ακαδημία Δικαιοσύνης. Επιπλέον θα είναι δυνατή η αδελφοποίηση κοινοτικών και ρωσικών δικαστηρίων στο πλαίσιο του νέου προγράμματος εταιρικής σχέσης και δημιουργίας θεσμών του Tacis, που σήμερα βρίσκεται στο στάδιο ανάπτυξης.